b'\n_START_ARTICLE_\n14, fuld og for meget\n_START_SECTION_\nHandling\n_START_PARAGRAPH_\nTue drikker tit og t\xc3\xa6t. Egentlig er han sej og charmerende, men pigerne gider ham ikke, n\xc3\xa5r han er fuld. Og det er netop pigerne, som fylder allermest i Tues univers. Filmen f\xc3\xb8lger Tue og kammeraterne fra 8.C gennem nogle m\xc3\xa5neder, hvor de fester og drikker i fritiden, mens de i skolen f\xc3\xa5r til opgave at lave en film med temaet: "Danske unge drikker mest i Europa - hvorfor?". Tue lever som mange andre 14-\xc3\xa5rige et dobbeltliv; hjemme er Tue en fornuftig velbegavet dreng, der klarer sig godt i skolen. Men sammen med vennerne sl\xc3\xa5r han sig l\xc3\xb8s. Tue drikker mere end de fleste, og de piger, han s\xc3\xa5 bliver modig nok til at l\xc3\xa6gge an p\xc3\xa5, fort\xc3\xa6ller ham uden omsv\xc3\xb8b, at han er for meget, n\xc3\xa5r han er fuld, og at han skal skrue ned for alkoholforbruget, hvis han vil have en k\xc3\xa6reste.'